കുഞ്ഞു നബ്ഹാെന്റ ചികിത്സക്കായി നാട് കൈകോര്ക്കുന്നു ഉള്ള്യേരി: അപൂര്വ രോഗം ബാധിച്ച മുണ്ടോത്ത് കൈപ്രംകണ്ടി നൗഫലിെന്റ രണ്ടര വയസ്സുകാരനായ മകന് നബ്ഹാനെ ജീവിതത്തിലേക്ക് തിരിച്ചുകൊണ്ടുവരാന് നാട് ഒരുമിക്കുന്നു. മൂന്നാഴ്ച മുമ്ബ് കോഴിക്കോട് മെഡിക്കല് കോളജ് ആശുപത്രിയില് വെച്ചാണ് neuroblastoma childhood Cancer രോഗം സ്ഥിരീകരിച്ചത്. കിഡ്നിക്ക് സമീപം വളരുന്ന അര്ബുദം മജ്ജയിലേക്ക് കൂടി പടരുന്ന അവസ്ഥയിലാണ്. കോഴിക്കോട് മുക്കം, എം.വി.ആര് കാന്സര് കെയര് ആശുപത്രിയില് കീമോ ആരംഭിച്ചുകഴിഞ്ഞു. മജ്ജ മാറ്റിവെക്കലിനും അനുബന്ധ ചികിത്സകള്ക്കുമായി 30 ലക്ഷം രൂപയോളം ചെലവുവരും. ഇത്രയും ഭീമമായ ചികിത്സാ ചെലവ് വഹിക്കാന് കഴിയാത്ത അവസ്ഥയിലാണ് കുടുംബം. ഈ സാഹചര്യത്തിലാണ് നാട്ടുകാര് മുന്കൈയെടുത്ത് ചികിത്സാസഹായ കമ്മിറ്റി രൂപവത്കരിച്ച് പ്രവര്ത്തനങ്ങളുമായി മുന്നോട്ടുപോവുന്നത്. ഉള്ള്യേരി ഗ്രാമപഞ്ചായത്ത് പ്രസിഡന്റ് സി. അജിത, വൈസ് പ്രസിഡന്റ് എന്.എം. ബാലരാമന്, ബ്ലോക്ക് പഞ്ചായത്ത് സ്റ്റാന്ഡിങ് കമ്മിറ്റി ചെയര്മാന് ആലങ്കോട് സുരേഷ് ബാബു, ഗ്രാമപഞ്ചായത്ത് മെംബര്മാരായ വി.എം. സുധീഷ്, സുജാത നമ്ബൂതിരി, കെ. ബീന എന്നിവര് കമ്മിറ്റിയുടെ രക്ഷാധികാരികളാണ്. മുസ്തഫ മജ്ലാന് ചെയര്മാന്, മുസ്തഫ കിനാവത്തില് കണ്വീനര് 9645052580, ബീരാന്കുട്ടി തച്ചമ്ബത്ത് ട്രഷറര് എന്നിവരടങ്ങുന്ന കമ്മിറ്റിയുടെ നേതൃത്വത്തില് ഉള്ള്യേരി ഫെഡറല് ബാങ്ക് ശാഖയില് അക്കൗണ്ട് എടുത്തിട്ടുണ്ട്. Fedaral Bank Ulliyeri, AC No : 19020100117222, IFSC : FDRL0001902, Google Pay Ac No: 9645052580 Musthafa Musthafa